經數: 一七七八

經名: 維摩經略疏卷第八

頁數: 六七一

上              欄

因此必得如來滅度. 故言乃能見之. 故法華

明六根淸淨云. 唯獨自明了餘人所不見. 又

以四大海水入一毛孔者. 海對須彌入一毛孔

者. 正報自在. 若會海水眞性卽是一毛眞性

者. 卽能以海入於一毛. 於正報身無所妨也

又舍利弗至本相如故. 二擲世界去還相

對. 若菩薩住世間眞性. 卽能如此  又舍利

弗至七日. 三延促相對. 若菩薩住時節眞性

者. 卽能如是如一念夢見三世事. 若言其短

見三世事. 若言其長只一念夢   又舍利弗

至本處四彼此相對  又舍利弗至見之五國

土所有相對 又舍利弗至爲害六風火相對

又於至所□七上下相對. 但經略不將上

著下. 義推必有  又舍利弗至得聞八身聲

相對. 上來諸事例如山海. 住其眞性卽能如

是. 權疾變現利物難思. 其見聞者皆已得度

舍利弗至不盡二總略結. 廣明不思議大

用無量. 若住眞性卽諸法性. 法性無量無邊.

則不思議大用. 無量無邊. 豈是窮劫之所能

說. 卽是三土垂[&FFFF]#權疾. 利物與虛空等. 顯果

地大悲權疾其義孱然  爾時下四大迦葉稱

歎. 文爲二. 一自稱歎二語舍利弗說可歎事.

初文者迦葉聞說[&FFFF]#測之用. 二乘所得無如

此事. 昔所未聞歎未曾有  謂舍利弗下二語

舍利弗說可歎事. 又爲四. 一小乘聞不能解

二勸智者發心三自責聲聞無分四慶菩薩

得利. 初文者以小乘人無大乘三無漏根故.

雖聞不解. 迦葉自設盲譬以顯斯義. 卽爲二.

一開譬二合譬. 於盲者前現色像者. 盲雖不

中              欄

見非不聞色. 此譬二乘無大乘三無漏根. 聞

說神力旣不見理不知神用意趣因由. 如盲

不見色雖聞異說[&FFFF]#知因起. 故言不能解了

爲若此也. 何者二乘雖得慧眼以取證故法

眼根壞. 雖復聞說不能發識得見其事. 如世

盲人肉眼根壞. 雖對衆色不能發識有所見

也  智者至三菩提心. 二勸智者發心. 除正

位二乘. 餘五乘人有智之者. 皆可發心學此

法門  我等至世界三迦葉自責聲聞無分. 一

切聲聞永絶其根者. 種子不生芽也. 聞此皆

應號泣. 聲震大千者. 無三界之有因. 於大千

界永無斯事. 故傷歎自責. 迦葉此意爲折諸

正位令. 成生蘇入大品成熟蘇. 至法華成醍

□  一切下四迦葉慶諸菩薩. 爲二. 一慶勸

頂受如文. 二得此眞法大士住此法門. 卽知

魔幻. 故言菩薩信解法門者. 一切魔衆無如

之何  大迦葉至三菩提心五時衆得益. 天人

得益正由聞說不思議土之用. 亦是迦葉自

歎奬勸故皆發心  爾時下六述成大迦葉.

上迦葉云此法門者魔不能壞. 今述成此意

爲二. 一述魔不能壞. 二明住不可思議菩薩

能成就行人. 初文一切魔不能壞者. 夫作魔

王多是住此法門. 擊諸初學方便菩薩. 及修

圓道初學之者. 若是眞道如金剛寶□無能

破者. 亦如□□金柱轉益光色. 若其魔來更

增福智  又迦葉至之門二明住不思議菩薩

能成就行人. 諸[&FFFF]#方便及圓初學行檀等六

度. 住不思議. 菩薩多來試之令其堅固. 如法

華明. 釋迦因地□爲調達所成. 若小菩薩則

下              欄

不能爾. 卽以譬顯開譬合. 譬如文可解

維摩經略疏卷第七

維摩經略疏卷第八(小卷二十三)

天台智者大師說沙門湛然略

釋觀衆生品

此下四品次不思議品來者. 略用三義通釋.

一明此品及下三品來意. 二略釋此品名. 三

1帖釋. 入文一釋來意者. 上不思議一品成上

果義. 近而爲語卽成問疾品. 室內除諸所有

表十方佛土皆空. 唯置一床以疾而臥. 正表

法身有大悲應用. 爲成此義廣明住不思議

解脫有種種[&FFFF]#測之事. 正明權疾非疾. 現疾

不思議因緣利物之疾. 遠而爲語. 成上佛國

品明淨土. 身子及衆生罪故不見淨土. 螺□

無罪見淨莊嚴. 此不思議無方大用. 唯應度

者乃能見之. 次從此品去有四品. 近而爲語.

正爲成問疾品三敎慰喩三觀調伏三種有疾

菩薩. 此中廣說故得釋成上也. 遠而爲論. 亦

得兼成至外四品也. 分此四品對上問疾品.

三敎慰喩三觀調伏實疾菩薩者. 此品卽成

問疾品從假入空觀調伏也. 上云今我病者.

從前世妄想生. 乃至我及涅槃是二皆空. 得

此法者無有餘病. 唯有空病空病亦空. 上文

直約入空. 未辨約空起四無量心. 此品具辨

故小異也. 又上但明入空. 此品文殊有窮源

之問. 淨名答至無住源本方止. 又天女身子

經數: 一七七八

經名: 維摩經略疏卷第八

頁數: 六七二

上              欄

往復問答分明. 故廣上也. 次佛道品釋成問

疾品從空入假觀調伏. 上云以無所受而受

諸受. 未具佛法亦不滅受而取證也. 卽從空

入假觀. 今佛道品云行於非道通達佛道. 卽

決上問疾品明入假分明. 三入不二法門香積

兩品. 釋成問疾品明中道正觀調伏. 上云如

我病者非眞非有. 衆生病亦非眞非有. 又說

非垢行非淨行道觀雙流. 入不二法門品明

諸菩薩悉入不二法門. 成問疾品明非眞非

有. 香積品垢淨雙遊. 成問疾品明道觀雙流

義也. 若遠論者. 兼得成上室外四品. 此品成

上爲國王長者說身無常夢幻等喩令心法身.

方便品但明世諦有爲緣集通敎體假入空.

未辨染眞諦涅槃空病亦空. 今此具辨故得

廣上也. 次佛道品成上弟子品明別敎義者.

彈呵弟子爲取證眞諦涅槃無入假方便. 今

明行於非道通達佛道. 廣辨入假名非道. 破

□沙無知善於知見得無□□. 次入不二法

門品香積品成上菩薩品圓敎義者. 若別敎

菩薩歷別修行. 在因雖能入假不能雙遊眞

俗. 今入不二法門品. 入則生滅俱泯. 香積品

出則有無淨穢同遊. 顯圓敎法門除自體緣

集. 今得扶成佛國品者. 成佛國因義也. 所以

然者. 緣縛若斷卽得往生. 若成佛時所化衆

生卽得來生其國也. 此四品卽爲三段. 一觀

衆生品正明從假入空觀. 二佛道品正明從

空入假觀. 三入不二法門品香積品明中道

正觀雙流也. 今此一品卽是初明通相從假

入空觀也  二略釋此品名. 言觀衆生者前問

中              欄

疾品明從假入空. 但觀自身之疾. 今此品明

從假入空. 卽觀自之與他一如無二. 華嚴云

心佛及衆生是三無差別. 自之與他互擧一

邊. 若不達自則不達他. 上明達自自調. 今此

達他. 慈悲接物故云觀衆生品. 觀以觀達爲

義. 亦是觀穿. 言觀達者達衆生本源淸淨. 如

從假入空觀之所照達. 雖復凡聖有殊. 同歸

空寂一如無二. 故華嚴云如心佛亦爾. 如佛

衆生然. 心佛及衆生是三無差別. 上文云. 彌

勒如衆生如一如無二. 此卽了達衆生畢竟

淸淨. 俗諦生空眞諦法空. 中道第一義諦眞

平等空. 達此三理深義者. 衆生三諦惑障不

同. 所謂取相無知無明之別. 雖有三惑障三

諦理. 菩薩照了通達無□. 故大經云卽用利

[&FFFF]#斷之. 磐石沙礫直過無□徹至金剛. 卽是

觀達義也. 觀穿義者. 菩薩從假入空時. 貫穿

俗諦見思之磐石. 滯眞無知之沙無明覆蔽

一實之礫. 洞徹無□. 卽是窮至心性本際金

剛. 故法華云譬如有人渴乏須水. 於彼高原

穿鑿心之. 猶見乾土知水尙遠. 施功不已轉

見濕土. 遂漸至泥其心決定知水必近. 見乾

土者觀衆生假見眞諦也. 見濕土者觀眞不

住見假無□. 遂漸至泥者此明中道與無明

合. 如水與泥合. 故言至泥若得淸水卽中道

理顯. 離無明泥澄淳淸淨卽眞解脫. 故入此

品明觀衆生有三種. 卽擬此三卽觀達義. 又

下文窮源□之. 至無住本卽是觀穿五住. 至

心本際金剛理也. 言衆生者卽是陰入等法

攬此爲身名衆生也. 毘曇明所成衆生是無.

下              欄

能成實法是有. 犢子云我在第五不可說藏.

成實云非但所成是假. 能成亦假. 故以三假

爲世諦有假衆生. 若空入眞卽無衆生. 非但

無所成亦無能成. 此折假明能成所成以入

空也. 方廣明衆生實法皆如夢幻. 不生不滅

畢竟皆空. 大論破此失衍意也. 今經1明體所

成能以入空也. 皆如幻化等. 問2成若如幻卽

空與方廣何異. 答彼雖明如幻卽空取空戱

論破於慧眼. 尙不得入眞豈得眞空入中. 此

經明觀三諦窮源盡性. 義推卽有三種衆生.

一俗二眞三中. 俗諦者攬分段五陰成假名

衆生皆如幻夢. 若見眞諦卽攬變易五陰以

成衆生. 若見中道卽是法性五陰以成衆生.

故大經明衆生佛性不離六法. 大論云衆生

無上者佛是. 法無上者涅槃是. 今中道旣是

法性五陰. 何以不得稱爲衆生. 盡衆生源窮

三衆生. 卽是菩薩觀衆生義. 問此經明觀衆

生入眞如第五大等. 不說有變易五陰. 何用

此解. 答觀眞諦不見俗諦衆生. 如第五大等.

依眞不無無爲變易五陰衆生. 復次菩薩觀

空與二乘異. 二乘觀衆生空尙不觀涅槃空.

豈能觀中道空也. 今明從假入空則三諦皆

空. 故問疾品云. 我及涅槃是二皆空. 我空卽

生死. 俗諦衆生空. 涅槃空卽眞諦之法空. 又

云空病亦空. 當知妄取中道此病亦空. 所以

有時用空說中道者. 以空二邊故. 若計有中

道則於中道有病. 此病亦空故言中道亦空.

一往入空觀時三諦皆空. 雖復皆空亦不斷

滅. 以見中道者一心萬行. 豈但空斷. 故此品

經數: 一七七八

經名: 維摩經略疏卷第八

頁數: 六七三

上              欄

說乃至中道. 如無色界色等譬. 當知菩薩從

假入空時. 雖同入空一切智. 而於此空卽見

三諦之理具三智也. 故大論云三智實是一

心中得. 爲向人說令易解故次第分別. 如是

入空具三觀者. 雖用空當名而實具三觀. 卽

有慈悲喜捨. 如此品所明. 若空具三觀見三

諦者. 卽觀達觀穿義. 故名觀衆生品. 問前以

眞破俗. 次以中破眞得名眞空. 今以何破中

得名中空. 答不生不生不可說性自是空. 復

次破未證中妄取戱論說中道空. 復次爲破

法愛故說中空. 無別更有諦理破中. 若更有

者此理更應有理來破. 則有無窮之過  爾

時下三入文帖釋. 如前分四品以爲三意. 就

此一品文爲四. 一正明觀衆生從假入空. 二

明起無量心利物. 三往復窮衆生源. 四天女

散華. 初文爲二. 一文殊問二淨名答. 初所以

問者. 上問疾品明實疾菩薩從假入空. 止是

辨自調伏未明此觀方便利物. 今文殊問. 若

用前從假入空觀利物者. 云何觀於衆生故

有問也  維摩詰言下二淨名答文爲三. 一

約如幻等十譬觀衆生世諦. 二約如第五大

等五譬觀衆生眞諦. 三約如無色界色等諸

譬觀衆生中道實諦. 初意者自有體性明空.

但除妄計定性. 猶有假名衆生. 若體假卽實.

皆是幻有. 卽是隨理三假之有名爲性空. 非

不猶有隨理幻假世諦陰入衆生. 就此十譬

前五隨理後五隨情. 又二意. 一先明如幻譬.

次明九譬. 初言譬如幻師見所幻人者. 卽如

幻師幻物爲人. 自識幻法知所幻非實. 而不

中              欄

知者謂是實人. 由有無明幻法則有自他衆

生. 如問疾品. 觀自衆生及外衆生皆如幻. 有

惑者不了謂爲實有. 故有隨情三假衆生. 今

觀衆生雖如幻空不妨猶有隨理三假世諦衆

生. 故言菩薩觀衆生爲若此如智者至久

住此九譬. 四屬隨理. 五屬隨情. 如水中月者.

因於天月知有水月. 雖不可得不妨有月. 菩

薩自知於法性水有無明日月. 1卽衆生. 如鏡

中見其面像者. 菩薩知有無明面於眞法性

鏡見衆生像. 如熱時焰者. 無明如熱時. 依法

性空起衆生焰. 如呼聲響者. 若有無明呼聲

卽於法性空谷有衆生響. 若如攝大乘八譬

依阿梨耶有. 各有所主. 此是別意. 今通用譬

衆生者. 卽通圓二敎意也. 如空中雲下五譬

是三藏隨情三假. 助成隨理之譬. 具如方便

品明. 如空中雲者五陰中無人身. 見力故有

衆生雲. 如水聚沫等譬皆方便品已釋  如

第五大至爲若此此五譬. 二明觀衆生眞諦

空也. 上來諸譬譬觀衆生無有定性. 不妨有

[&FFFF]#倒所見幻響衆生. 今此五譬明衆生如龜

毛[&FFFF]#角皆不可得. 非但無衆生亦無實法. 言

語道斷心行處滅. 如第五大等無此道理. 是

觀衆生入眞畢竟. 不見衆生相也  如無色

至爲若此此十六譬. 三明觀衆生中道. 中道

之法非有非空. 不如如幻等譬之有. 不如第

五大等譬之無. 如無色界色者. 若不了義敎

明無色界無色. 其了義敎明無色界有色. 故

大經云. 如無色界色. 云何得有來去住止. 如

是之義非諸聲聞緣覺境界. 乃是諸佛菩薩

下              欄

之所知見. 解脫亦爾. 亦色非色. 非色者聲聞

緣覺. 色者諸佛如來. 此色不同世間質□之

色. 乃是妙色湛然□安住. 不爲生死之所遷.

有人言舍利弗毘曇明無色界有色. 此譬中

道非世諦有. 名之爲空. 非眞諦無故有妙色.

故知自下諸譬皆約智者見空及與不空以說

中道. 故大品云諸法無所有如是有. 是事不

知名爲無明. 無明住地其力最大. 佛菩提智

之所能斷. 今無色界色是佛境界. 當知諸譬

皆譬衆生中道之空. 又上明如十九界竟. 卽

結云菩薩觀衆生. 爲若此方復立章明無色界

色. 故不同前. 此皆釋成上問疾品從假入空.

我及涅槃是二皆空. 得此法時無有餘病唯

有空病. 空病亦空與此觀衆生三諦相成. 故

言觀衆生品意在於此. 如□穀芽者上迦葉

自惟敗種. 若永敗者至法華經豈佛授記. 若

得作佛種則不□. 大經云若人方便蘇油漑

灌令得生芽. 故知□種有生芽義. 如須陀洹

身見者此人斷見得入初果. 分段三界身見

永除. 別惑未除身見則有. 如阿那含入胎者.

雖不還欲界受胎別惑未斷. 若發大心方入

聖胎. 故言安住世諦. 初出胎時名不生生. 如

阿羅漢三毒者雖無界內三毒. 界外非畢竟

無. 如得忍菩薩貪□毁禁者. 得無生忍乃當

必無界內念□毁禁. 界外不無. 經云唯佛一

人住淨戒. 餘人皆名汚戒者. 當知得忍菩薩

有毁禁義. 如佛煩惱習者. 佛乃正習永除種

智圓滿. 若有應以習氣得度亦得現起. 如呵

調達譏責舍利. 問若爾亦起正使何但習也.

經數: 一七七八

經名: 維摩經略疏卷第八

頁數: 六七四

上              欄

答正使已屬羅漢. 得忍菩薩而未斷習. 自非

示現不得言有. 如盲者見色者. 雖不現見內

心思想罔像欲見. 此猶有心也. 又方有得見

之義. 如入滅定出入息者. 滅定無息以定力

持之. 不得入出不妨猶有息法. 如水持魚水

釋便動. 又攝大乘明滅定識滅更得起者. 以

依梨耶得更出入. 如空中鳥跡者肉眼不見

說言無跡. 鴦掘經云天眼之人見空中鳥跡.

如石女兒者此終不生. 女報若轉亦可生也.

如身子爲女女爲身子. 一切女身皆無定相.

如化人煩惱者此無煩惱. 化人有時現三毒

之相. 如夢所見已1悟者. *悟雖無夢不妨追

憶識所夢事. 亦有更夢之理. 如滅度者受身

者. 一往羅漢入滅永無生處. 而於界外變易

受生. 如無因之火者. 若四句破火是則無因.

若遇緣能生. 豈畢竟無. 此等諸句豈同十九

界等畢竟無耶. 故知雖空不同眞諦. 雖有不

同世諦. 非空非有而空有宛然. 如無色之色

不有而有. 諸佛境界不可思議. 故知菩薩觀

衆生從假入空. 徹見三諦成前問疾品也. 問

問疾品觀衆生中道而破空病. 今觀而不破

豈同前也. 答前爲取著是故須破. 今明住理.

理自非病不須破他  文殊師利下二明觀衆

生起四無量心. 所以起此心者. 是利生之本.

若無此心墮二乘地. 四心卽爲四番問答. 初

明慈心文爲二. 一問二答. 一所以問者菩薩

觀衆生假入三諦空. 則無有爲無爲自體三

種衆生. 慈因何起. 但菩薩之道化物爲先. 今

旣皆空慈何所被. 若觀空失慈與二乘何異.

中              欄

故有此問  維摩下二答意者. 祇爲衆生說此

空理. 令悟此空入□密藏常樂我淨. 卽三十

二眞實之慈也. 文爲四. 一約爲說此法卽眞

智德. 二約斷德三約聖德四約衆行. 初文者

欲知智在說. 今言爲衆生說如斯法是眞實

慈者. 菩薩證大涅槃知不生不生不可說. 赴

緣說之卽是智德. 令物見性得涅槃樂卽是

慈能與樂. 大經云慈卽如來慈卽解脫. 解脫

者卽見中道佛性住大涅槃成百句解脫. 此

卽觀空徹至中道. 中道卽法身無緣大慈. 如

磁石吸鐵. 離此更無眞慈. 若依歷別2上觀世

諦卽衆生緣. 眞諦卽法緣. 見中道卽無緣. 故

觀三諦卽是三德. 若觀衆生入空已有如是

慈者. 此但以空爲主. 一切智當名而實具三

觀得論三慈. 有疾菩薩自修此觀則自行調

心. 爲衆生說則化他與樂. 故言爲衆生說是

則眞慈也. 故法華明. 雖未得無漏已入如來

室著如來衣坐如來座. 今有疾菩薩未得法

性身卽是入室行如來慈. 又大經明. 初依菩

薩具煩惱性能知如來□密之藏. 是人有所

說法亦可信受. 此是相似位尙已能爾. 肉

分眞慈爲衆生說. 豈非卽是眞大慈行寂

滅慈至如虛空故此九句二約眞斷德明慈.

一一句皆先云若觀衆生入空. 得至中道. 次

依句消釋. 行寂滅慈無所生故者. 若見衆生

中道卽見諸法本自寂滅. 以本無二邊紛動

之相中道寂滅. 此卽眞慈. 卽眞生不生之理.

若見此理二邊皆斷故言無所生也. 問若二

邊斷名無所生者. 何得初住猶四十一品生.

下              欄

答一品生斷卽一無所生. 雖有四十一品生

皆無定性. 卽是無生. 故大論云雖未脫死地

卽爲已得脫. 行無熱慈者入大涅槃淸□之

池. 則無二邊煩惱熱也. 行等之慈者二邊三

世皆悉平等. 卽眞法身無緣慈也. 行無諍慈

者二邊異故有諍. 諍故起煩惱生死. 無二邊

諍起是眞慈也. 行不二慈者卽是一道淸淨

之慈. 名不二慈. 不與界內外煩惱生死合. 故

言內外不合. 行不壞慈者卽是無緣眞慈. 不

可破壞以二邊煩惱生死畢也. 行堅固慈者

則心如金剛. 成眞慈心不爲界內外八風之

所毁損. 行淸淨慈者得一實諦. 卽知諸法本

來淸淨無所染著. 行無邊慈者卽是無邊眞

慈. 以善入法性不滯諸邊大慈普覆. 亦是見

空佛性故言如虛空也  行阿羅漢至等一味

故. 此六句三約聖德辨眞慈也. 行阿羅漢慈

者. 阿羅漢此□殺賊. 羅漢見空但殺界內煩

惱. 菩薩觀衆生入空. 非唯見但空亦見不可

得空. 卽一實諦殺界內外煩惱大賊. 菩薩利

物爲先. 自旣殺賊亦殺衆生界內外賊. 故言

破結賊也. 此下五句3破皆須先云若觀衆生

入空得見正道. 次隨句釋之. 行菩薩慈者得

道種智. 卽能利物名爲菩薩自利利他. 卽是

眞慈也. 前行羅漢慈明得正道治衆生病. 今

說菩薩慈明得中道長養善根令未安者安.

故云安衆生故. 行如來慈者卽一實諦. 是則

乘如實道之慈名如來慈. 得如相者無邊之

異相也. 行佛之慈者卽中道第一義4智. 名爲

佛寶. 此卽行佛之慈. 自覺覺他名覺衆生. 行

經數: 一七七八

經名: 維摩經略疏卷第八

頁數: 六七五

上              欄

自然慈者心心寂滅自然流入. 卽是自然被

一切也. 無因得者正道非因緣生. 是以大經

云第一義諦非因緣生. 行菩提慈者卽是無

上菩提. 得一味者如法華明一相一味. 此四

種□約佛法者. 大品明有四種法. 謂佛法如

來法自然人法一切智人法也  行無比慈至

爲若此此十四句四約衆行明慈. 行無比慈

者. 若觀衆生入空見一實諦. 卽是絶待之慈

無二邊可比. 若不著一實諦卽諸愛□皆悉

斷也. 下去一一句皆如初句. 若觀衆生入空

見一實諦. 次隨句而釋. 行大悲慈者能拔二

邊之苦故名大悲慈. 能導二邊衆生入一實

諦得大乘樂. 行無厭慈卽知二邊畢竟不可

得. 無有難心苦心. 故無厭也. 以觀二邊不可

得卽是畢竟空無我也. 行法施慈. 有師云. 從

此去對十地行慈. 今不用此解入空見中. 卽

具一切善法. 不□不捨名法施慈. 以常捨行

故名化. 則於衆生無遺惜也. 行持戒慈卽非

持非犯名持戒慈. 能化二邊毁禁也. 行忍辱

慈卽不□不忍名忍辱慈. 不惱二邊衆生卽

是護彼我也. 行精進慈卽不進不怠名精進

慈. 能荷負衆生也. 行禪定慈卽不受二邊眞

俗禪定味也. 行智慧慈卽不智不愚名智慧

慈. 而能逗機赴緣不失無不知時. 行方便慈

卽善於知見得無□□名方便慈. 故能不起

滅定現諸威儀. 起十界三輪不思議化. 行無

隱慈卽是法身顯現是眞無隱慈. 無作直心.

不爲界內外煩惱所染. 故得淸淨. 行深心慈

卽是深入緣起之慈. 不染二邊方便行也. 行

中              欄

無□慈卽無二邊煩惱所□名無□慈. 不行

二邊虛假法也. 行安樂慈卽住一切法眞安

樂慈能令衆生得佛涅槃. 菩薩之慈爲若此

也者. 菩薩觀衆生入空得見中道. 成如此慈.

何得問言云何行慈  文殊至共之次問行悲.

一問二答. 初問者已聞行慈觀衆生入空見

於中道. 悲復云何. 故次問也. 二淨名答者. 若

慈是與樂. 悲是拔苦. 祇以此無緣之慈所修

功德. 亦皆無緣與衆生共令得中道第一義

樂. 名之爲慈. 慈卽悲也. 又拔其二邊之執離

於二種生死之苦. 名之爲悲  何謂至無悔

三問喜心. 先問次答. 問意如前. 二淨名答者.

慶此衆生離二邊苦得中道樂. 名之爲喜. 若

有餘無餘喜慶後則有悔. 法華云心懷悔恨

自念老朽多有財物. 今旣與究竟之樂慶喜

無悔  何謂至希望四問捨心. 先問次答. 問

意類前. 二淨名答者. 若觀衆生入空見一實

諦. 性如虛空. 有佛無佛性相常住一切皆有

安樂之性. 雖復與樂拔苦實無樂可與無苦

可拔. 何所喜慶. 大經云常行捨也. 捨此三心

無所1希望故名捨也  文殊下三硏□. 窮衆生

源有十二番問答. 文爲二. 初六番約四弘成

四無量心. 次六番正明窮衆生源. 卽成前觀

衆生入空至中道. 初六番者若但起四無量

心無弘誓者. 如□無膠色必脫落. 文爲四. 初

兩番成慈. 次一番成悲. 次一番成喜次二番

成捨. 初爲二. 初問答正明修慈依如來功德.

次問答重決依如來功德. 初文先問次答. 初

文殊問意正爲成上慈無量心. 問生死有畏.

下              欄

若新學菩薩觀衆生空卽觀中道. 若未發眞

修慈無量心. 不捨衆生. 旣處生死生死之苦

難忍. 方復經劫或爲惡緣阻壞. 因致退沒. 有

此之慮故言有畏當何所依也. 二淨名答言.

當依如來功德之力者. 或如六念初明念佛

功德能除恐怖. 今下文自云. 欲依如來功德

當住度脫一切衆生. 慈悲喜捨是度生之法.

祇指無緣之慈具一切法. 如大經云. 慈能具

足十力無畏等一切功德. 是如來慈卽是如

來功德. 此無緣慈尙不見二邊生死. 豈於生

死而有畏也. 上文但明觀衆生空入正道. 卽

是修慈未明有畏. 今言有畏者. 當知是有疾

菩薩若未斷通別惑. 未發眞明見眞中道. 故

言有畏. 今爲欲安立衆生難心苦心2若脫有

畏者. 勸令依如來功德. 卽是用初弘誓修慈.

若觀三諦空而用初弘誓修慈. 當何所畏. 如

慈童女因緣. 適發心代地獄苦火輪卽落生

□利天. 卽其義也  文殊至衆生第二問答

重決依如來功德之力. 初問意. 若生死有畏

勸依如來功德. 何謂功德. 次答者當住度脫

一切衆生. 卽是如來功德力也. 何者慈能與

樂卽是度生. 是初弘誓誓度衆生. 衆生無邊

則功德無邊. 此卽是如來功德. 故大經云發

心畢竟二不別. 如是二心前心難. 自未得度

先度人. 是故敬禮初發心  又問至煩惱第

三問答成前悲無量心. 初問當何所除爲顯

成悲也. 次答者令除煩惱. 卽是悲能拔苦. 此

是令發第二弘誓. 未解集諦令解集諦. 成悲

無量心. 亦名煩惱無數誓願斷. 斷其二邊緣

經數: 一七七八

經名: 維摩經略疏卷第八

頁數: 六七六

上              欄

集卽成悲能拔苦也  又問至正念第四問答.

初問欲除煩惱當何所行爲成喜無量心. 故

有此問也. 次答者勸令當行正念. 卽四念處.

四念處正破八倒. 八倒滅卽癡滅. 癡滅則界

內外煩惱皆滅. 若令衆生行四念處卽離煩

惱得道諦樂. 1拔苦得樂故生慶喜. 是爲第三

弘誓. 未安道諦令安道諦. 亦名法門無盡誓

願知  又問至不滅第五問答. 及下一番皆

爲成捨無量心. 初問答總出正念. 次分別正

念相不同. 初問云何行於正念者. 此問云何

修行正念生善斷惡. 成第四弘誓持捨無量

心令不退也. 次答當行不生不滅. 卽是四念

處中四種精進名四正勤. 若正勤成就遮二

不善法集二善法. 若二不善滅卽是滅諦. 緣

此滅諦發第四誓願. 故云未得涅槃令得涅

槃卽滅諦也. 此成捨無量心. 捨愛憎2三心.

卽一切煩惱滅. 亦是無上佛道誓願成也

又問至不滅第六問答. 猶屬第四誓願成捨

無量心. 卽分別正念. 初問何法不生何法不

滅. 正請分別不生滅相. 次答不善不生卽是

二正勤. 遮二邊惡法不生. 善法不滅卽是二

正勤. 集二善法不滅. 惡法不生是斷德成. 善

法不滅是智德成. 二乘人斷惡法不生. 陸身

滅智卽是善法滅. 此是思議解脫. 今大乘不

思議解脫卽是依如來功德. 但不生不滅有

二種. 一世諦二眞諦. 此是世諦不生不滅

又問下六番問答二正窮衆生源. 卽成上觀

衆生入空至中道之源. 衆生有此不生之惡

不滅之善. 爲四正勤之所遮持者. 以何爲本.

中              欄

卽是窮硏五住之本. 煩惱雖多不出五住. 五

住之惑無明爲本. 推心窮□不見初惑所依

之處. 達其本源故. 初文殊問. 善不善孰爲本.

次淨名答. 以身爲本者卽是從末尋本. 今現

見. 因有身故有惡有善. 身卽身見. 依此身見

具起六十二見等煩惱起諸善惡. 善惡卽生

六道. 三界皆附我見. 是以三界衆生皆爲我

故起善惡行. 乃至三乘初心亦皆爲我修道.

當知身見之我爲一切本. 卽是見一處住地.

雖善惡無量計我是一. 故云一處  又問至

爲本第二問答. 初文殊問. 身見爲善不善本

者. 身見復以何爲本. 若身見無本而有善惡

亦應無本而有. 淨名答身見以欲貪爲本. 若

無欲貪則無有身. 故知欲貪爲身作本. 故大

經云煩惱當與身前後不可. 雖然要因煩惱方

乃有身. 是故欲貪卽是身本. 欲貪卽是欲愛

住地. 所以然者若斷身見猶有欲惑  又問

至爲本第三問答. 初文殊問. 若爲欲貪爲身

本故斷身見已猶有欲在者. 欲貪以誰爲本.

次淨名答. 虛妄分別爲本. 所以然者虛妄之

心種種推盡. 或言離心出色或離色出心. 實

無色心但以虛妄. 謂色異心. 故起欲貪. 斷欲

貪盡猶有色心. 虛妄分別卽是色愛住地  又

問至爲本第四問答. 初文殊問. 虛妄分別是

欲貪本者. 斷欲貪盡有色愛住地. 虛妄分別

復誰爲本. 次淨名答. [&FFFF]#倒想爲本. [&FFFF]#倒想者

實無有心. [&FFFF]#倒計有能生虛妄. 分別色心異

故有色愛. 若斷色愛則不分別有色異心. 但

有[&FFFF]#倒之想計有此心. 若但有心卽是無色

下              欄

愛住地  又問至爲本第五問答. 初文殊問.

若虛妄分別以[&FFFF]#側想有愛爲本. 斷虛妄分

別色愛盡猶有[&FFFF]#倒想有愛在者. 復誰爲[&FFFF]#

倒想本. 次淨名答. 以無住爲本. 無住卽是無

始無明爲[&FFFF]#倒有愛無色界之本. 所以然者

若斷[&FFFF]#倒想有愛無色界盡猶有無明住地.

二乘通敎菩薩所不能斷. 攝大乘說阿梨耶

識是一切世間生死之本. 故彼論云是識無

始時一切之所依. 此無明更無所依故言無

住無本. 卽是無始無明其力最大. 佛菩提智

之所能斷  又問至立一切法第六問答. 初

文殊問. 若[&FFFF]#倒想以無住爲本者. 斷[&FFFF]#倒想

有愛無色界惑盡餘有無始無明在. 此無住

無明復以何爲本. 豈無本而有. 次淨名答. 無

住則無本者. 正言無明依法性. 法性卽無明

無二無別. 豈得性還依性. 當知無明無本故

十住見終不見其始. 諸佛如來見終見始. 若

觀衆生入空至無住本. 此則徹底窮源至中

道理. 旣言無住無本卽是衆生虛空佛性. 上

來三諦皆空. 又云從無住本立一切法. 卽是

世間出世間有爲無爲一切諸法皆從無住本

立. 何者若迷無住則三界六道紛然而有. 則

立世間一切諸法. 若解無住卽是無始無明.

反本還源發眞成聖. 故有四種出世聖法. 故

因無住立一切法. 今用此六番問答窮□本

源徹至無住. 成上觀衆生三諦. 何者初問答

明善不善. 卽是觀世諦衆生如幻. 皆從身見

而生未見眞也. 次三番問答斷三界衆生生

死. 卽是觀衆生見眞如第五大等. 次兩番問

經數: 一七七八

經名: 維摩經略疏卷第八

頁數: 六七七

上              欄

答觀衆生無明覆於中道. 名無住本. 若見中

道卽如無色界色等也. 中道無明是衆生源

解惑之本. 故言從無住本立一切法. 問無住

卽是無始無明者. 何故名無始. 答身見等惑

皆有所依而起. 起則有始. 此無所依起亦無

始. 故言無始無明. 卽是無住. 此有二解. 亦言

無住亦言有住亦言無本亦言有本. 何故爾.

若□五住之本. 前身見等皆約煩惱爲本. 故

有始有住. 今無明之外無復煩惱爲無明本

故言無本. 無本故無始無住. 故言無住則無

本. 問無明依法性卽是法性爲始. 何得言無

始. 答若無明依法性是有始者. 法性非煩惱

不可指法性爲煩惱本. 故言無住則無本. 若

依法性立一切法者. 無明不出法性. 法性卽

爲無明之本. 此則以法性爲本. 今經□□煩

惱之本法性非煩惱故言無住無本. 旣無有

本. 不得自住依他而住. 若說自住望法性爲

他. 亦得說是依他住也. 說自住卽別敎意. 依

他住卽圓敎意. 問若別接通明五住義云何.

答若言四住是界內見思. 無明得是界外. 由

界外流入界內. 今反出先斷身見次除欲貪

等後斷無明. 歸無住本. 此是別接通意. 問別

義云何. 答別敎意者界內見思不名見一處.

何以故. 此之四住非根本惑. 如枝葉依樹而

不依地. 故界內身見有種種不同不名一處.

亦非住地. 斷枝葉盡計有涅槃. 此是迷法身

而起. 若見眞諦涅槃是一法. 名見一處. 此見

因無明起故名住地. 亦名身見. 此從法身而

起見也. 若於變易依正五塵生於欲貪. 卽欲

中              欄

愛住地. 變易色心是虛妄分別. 卽色愛住地.

亡色觀心猶見有心卽[&FFFF]#倒想. 是有愛住地.

此四依無住起. 卽無明住地. 無明之外更無

可依故言無住無本. 問無住有住有開合不.

答若合無明祇. 是法性. 法性無住無明無住.

故言無住. 若開法性出無明. 無明依法性亦

得言有住. 有住者住法性. 住法性非煩惱. 卽

是無住. 而約無明明修無量四聖諦論斷伏

者. 此是別敎. 就界外明五住義也. 問圓敎云

何分別五住. 答圓五住者. 祇界內身見等四

住有爲緣集. 是迷無住而起斷見入涅槃. 所

生四住亦迷無住起無爲緣集. 今圓觀界內

外四住皆至無住之本. 故窮三諦衆生之源.

成上觀衆生如幻化第五大無色界色. 皆不

可得入三諦也. 如[&FFFF]#塵雲霧起雖重輕不離

虛空. 重如界內輕如界外. 譬依法性有界內

外世間諸法. 如火星月日光照除雲霧暗滅

虛空像現. 譬依法性有界內外出世間諸法.

故言從無住本立一切法. 問此虛空譬豈有

但空不可得空之殊. 答空尙不一何得有二.

若約緣盡相顯非不有殊. 如大乘經論有破

虛空之義. 卽可以譬但空顯不可得空. 復次

白象滿月等譬豈可備取也. 問[&FFFF]#等重輕譬

界內外兩種五住. 義肉云何. 答此無的文以

意銷釋. 問火等四光其意何主. 答一往出

法界性論. 今借此意表四敎智照不同. 以義

銷釋  時維摩詰下此是品之大段第四. 明

天女室內現身與舍利弗論義. 顯觀衆生徹

三諦理住不思議. 文爲七. 一天女現身與身

下              欄

子往復. 明二解脫惑盡不同. 二從身子問天

去明二解脫體異. 三從身子問天汝於三乘

去明二解脫力用不同. 四從身子問天不轉

女身去明不思議法門轉變自在. 五從身子

問天汝於此沒去明不思議解脫出沒自在眞

應本[&FFFF]#[&FFFF]#測. 六從身子問天得菩提去明法

身生身成道不同. 七淨名述成天女所說. 初

文爲四. 一天女聞法現身. 二散華供養. 三至

菩薩皆墮. 四至大弟子便著. 初文者關河解

云. 是淨名宅神守護方丈聞法1歡喜現身供

養. 今解此是大慈法身影響淨名共弘大道.

本地同契無生住不思議解脫栖常寂光. 而

於室內現身者. 表隱名如來藏顯名爲法身.

此大慈法身應爲女像助弘大道. 欲因散華

彈呵身子之失. 爲顯不思議解脫之得. 又解

上明神力空其室內表十方皆空. 淨名果智

栖此空理卽是居常寂光實智法身. 臥眞性

床同物有疾卽是大悲現應身疾. 而室有天

女者天是天然. 此表淨名久遠第一義天天然

之理. 常慈衆生有三十二種. 故於眞空性淨

現天女形. 隱名如來藏現名法身. 法身卽慈

慈卽如來. 如來卽法身. 法身應爲天女之像

以表淨名大慈法門. 故現女身  卽以至弟子

上二明散華供養. 華者如大品. 諸天子言是

華非樹生. 華是心樹生. 須菩提言是華非生

華不從心樹生也. 今明是法身菩薩斷於別

惑起萬行之因感得實報勝妙之果. 故言三

賢十聖住果報. 此華卽淸淨果報無生之華.

淨妙功德無生因華. 天女法身菩薩以無分別

經數: 一七七八

經名: 維摩經略疏卷第八

頁數: 六七八

上              欄

普散供養諸菩薩及大弟子  華至至皆墮落

三明至菩薩皆墮落者. 表菩薩住不思議解

脫生實報土. 已離別惑彼妙五欲所不能動.

故華不著身皆自墮落   至大弟子下四明華

至大弟子便著. 文爲五. 一華至便著二神力

不能去華三天女問意四身子答意五天女

彈呵. 初文者二乘但斷界內五欲. 故世間五

欲所不能動. 別惑未除故爲界外上妙色聲

之所染汚. 故呵言結習未盡華則著身. 如大

論迦葉聞甄迦羅琴. 不能自安. 卽云八方風

不能動須彌山. 隨藍風至碎如腐草. 三界五

欲我已斷竟不能動心. 此是菩薩淨妙五欲

吾於此事不能自安. 卽其義也一切至令

去二身子等去華不得去者. 良由住思議解

脫未斷別惑. 如迦葉所述. 問此經結習未盡

華則著身何1開別惑. 答大論云於聲聞經說

爲習氣. 於摩訶衍說爲正使. 卽是別惑. 問斷

通惑別惑俱作四住名不. 答若約通敎界內

有四住之名. 若別接通界外但有無明之名.

無明能障佛性不名見思. 若約別敎無明卽是

正使. 亦有見思四住之名. 故天女呵云. 若於

佛法有分別2有爲不如法. 旣有分別則是見

惑. 又云結習未盡華則著身. 故有思惑. 亦得

分思以爲三住. 今言大弟子神力去華者. 若

依事釋. 天女散華諸菩薩皆墮. 至大弟子便

著不墮. 身子遠嫌避疑. 所以去華. 理釋者明

二乘人厭世五欲而取涅槃. 此則心有去取.

今見菩薩果報五欲亦謂爲不如法. 捨離推

[&FFFF]#而不得去. 盡其神力者. 以羅漢住思議解

中              欄

脫. 雖有神力別惑不斷. 不得不思議解脫自

在故不能去  爾時至去華三天問去意欲呵

其非. 故先問去意  答曰至去之四身子答

意言不如法者. 意謂天有染心故須去之

天曰下五天女彈呵文爲四. 一正彈呵. 二釋

出得失三譬四結. 初正呵云勿謂此華爲不

如法者. 非是世間思議之華. 此乃修無生理

萬行之因. 感此如法實報之華. 又以如法心

散平等供養. 何謂不如法也. 所以至想故二

釋出. 此華無所分別者. 天以無分別心感.

還以無分別心散. 諸菩薩無分別心華則不

著. 身子等分別生死涅槃有異. 分別卽是別

見惑見. 類如界內因身見分別則有一切見.

使不入初果. 息見無執諍卽見諦得果. 別見

亦爾. 分別生死涅槃爲二. 是則爲見. 若離此

見入別聖位. 汝於佛法出家有所分別. 不能

出別見惑. 可謂出家是不如法. 觀諸菩薩華

不著者以斷分別想故. 卽是法身顯出界內

外見思生死. 是眞出家名爲如法. 故華自落

也. 此約得失以呵. 譬如至爲也三譬顯. 開譬

合譬. 顯捨生死取涅槃卽是分別. 故有見惑

名不如法. 其意可解. 結習至著也四結呵. 此

文3明非但有習. 亦明有別見思卽有通見思

習氣. 具如前引智論釋也. 問定是別結未斷.

爲是通結之習. 答若約通敎如迦葉是習氣.

若約別敎卽別結未斷故有習氣. 如大論明

結使二種. 一共二乘斷二不共二乘斷. 共者

迦葉已斷. 不共者迦葉未斷. 已如上說. 今此

經旣明不思議解脫. 正用別圓斷也. 但經無

下              欄

的文者. 此方等敎猶帶方便. 不類法華涅槃

也  舍利弗言下二明二脫體別不同. 此約

但不但空分別. 文爲四. 一身子約事問天以

理答. 二天以事問身子以理答. 三身子重決

天女彈呵. 四身子稱嘆. 初文爲五. 一身子約

事問二天以理答三身子心迷重問四天還

以理答五身子悟而默解. 初文者身子是起

敎之端. 故以就事止室久近而致問也. 二天

女答. 如耆年解脫者. 此約理而答. 如耆年所

得但空解脫之時. 眞諦之理無久無近. 我處

此室. 是得不可得空住不思議解脫. 第一義

理本無言說. 無有久近. 耆年解脫旣無久近

安問有久近耶. 故將耆年解脫以斥答身子.

三身子本以事問. 天忽將理答. 倉卒不解故

重問言止久耶. 四天重答. 耆年解脫亦何如

久. 汝問止此久如. 答如耆年解脫之理無久

近. 云何重問久耶. 若爾仁者所得解脫爲有

久耶. 若仁解脫非久何得重問爲有久耶. 五

身子悟天玄旨默而領解  天曰下二天以事

問. 身子用理答. 文爲五. 一天以事問. 二身子以

理答. 三天辨不思議解脫相. 四解釋五結會.

一天以事問. 如何耆舊大智而默者. 卽是問

何故默然. 二身子用理答. 默然者正以見眞

諦理得解脫時. 言語道斷無有言說. 今不知

所云故默然也. 此以理默答事默也. 問身子

聞阿說示說三諦. 是見有得道. 卽是言說. 今

何得言解脫無說不知所云. 答有是敎門豈

非言說. 此用證答故云無言說. 如大集明□

陳如比丘最初得無言說理. 此亦因有門無

經數: 一七七八

經名: 維摩經略疏卷第八

頁數: 六七九

上              欄

言說也. 見有見空皆是敎門. 無言說理有空

不異. 若言異者身子見有得道. 何得言吾聞

解脫無言說也. 三天用不思議斥身子等住

思議者. 天曰至解脫相. 二乘於文字生死之

法不得自在捨入涅槃. 今明文字相離則生

死. 不□涅槃. 如芥子不□須彌. 卽是不思議

解脫之相. 四解釋者. 所以至兩間. 名本名體

體卽是法. 法若內外兩間名可如是. 今心體

法及名皆不可得. 俱無內外兩間. 卽是解脫.

豈得離此方名解脫. 又解諸法無體但有名

字. 名不可得卽解脫相. 此卽異思議解脫. 明

二脫相別意在此也. 五結會者. 是故至解脫

相. 若不離者何但文字是解脫. 二十五有皆

是解脫. 故天自釋言. 所以者何. 一切諸法是

解脫相   舍利弗言下三身子重決文爲二.

一身子重決. 二天女彈呵. 初重決言不復等

者. 此重決意. 身子昔聞三藏斷三毒得子縛

解脫. 若言離□怒癡非解脫者. 佛昔所說豈

得非也. 天卽答言. 佛爲二種根緣. 若爲鈍根

增上慢人說離□怒癡爲解脫耳. 若利根無

增上慢者佛說□怒癡性卽是解脫. 問增上

慢者所謂未得謂得. 未證謂證. 身子等得俱

解脫何得以爲增上慢人. 答若法華簡衆明

增上慢. 是小乘未入方便道. 乖僻謬計謂得

四果. 爲增上慢. 故身子不被簡出. 最初得記.

今呵爲增上慢者二處有異. 若身子於三藏

斷結證思議解脫. 濫謂同於諸佛所得. 此卽

未得謂得未證謂證. 此中折其□濫之心呼

爲上慢. 所以然者. 若執藏通所明眞諦三乘

中              欄

陸斷. 謂佛亦然. 而佛證常住涅槃豈以見眞

謂同佛證. 故說爲上慢就其齊敎解脫知見.

不同外道及謬取小乘方便故. 圓敎明諸佛

菩薩不斷煩惱而入涅槃. 不捨八邪而入八

正. 不同二乘離□怒癡. 捨八邪住思議解脫.

妄計同佛所得. 豈非上慢. 天女彈之正意在

此. 於法華中非上慢者已被彈呵. 已聞不思

議解脫. 不與二乘人共. 自知所得非佛境界

無□濫之咎. 但齊所[&FFFF]#敎1斷約解脫. 止宿草

庵自念貧事故非上慢. 菩薩無此諸失非增

上慢. 是不思議解脫離與不離. 俱不與二乘

等共. 故離不離非唯界內. 亦約界外三毒通

別文字皆解脫相. 此是顯不思議解脫斷與

不斷俱得自在名爲解脫  舍利弗言下四身

子稱嘆天女文爲二. 一身子稱嘆二天女答.

初嘆者身子旣聞說此妙法量其必得勝解脫

證. 故先稱嘆. 次問何得其辨乃爾. 二天女先

答次譏. 答云無得無證故辨如是. 大經言有

所得者名爲小乘. 但空取證無所得者名爲大

乘. 以不可得空故不住化城. 聲聞偏學而取

證. 菩薩圓學而不取證. 具如大品. 今明知四

不可得. 故不住三權一實. 自在無窮故辨若

是. 所以等者次因釋寄譏譏其但得偏空. 化

城涅槃以爲究竟. 不心中道大般涅槃. 是爲

佛法增上慢人  舍利弗下三明二脫力用不

同. 已明二脫體異. 所有力用理然不同. 身子

未了所以有問. 因問有答. 分別異相. 先問次

答. 初身子問. 云汝於三乘爲何志心. 或約三

藏爲問. 今謂多約通敎. 何者2三乘之人同[&FFFF]#

下              欄

通敎般若. 若心聲聞有餘無餘不可更修緣覺

菩薩之乘. 若心□支佛乘有餘無餘不可更

心聲聞菩薩之乘. 若心菩薩乘慈悲誓願久

住生死度脫衆生. 不可退心二乘無餘. 雖同

[&FFFF]#般若志心各異. 卽是思議問爲何志心也

天曰下二天答文爲二. 一化他二自行. 化

他則三皆志心. 自行乃但心大乘. 初言三乘

皆志心者. 若通菩薩無法身本. 不能起應無

三乘化. 今則別圓接通三乘根性. 故現三乘

皆志皆用. 如文殊於二萬世作□支佛化人.

肉住餘乘雖數數生滅而常行一乘. 故言化

他  舍利弗下次明自行. 若法身受道如法

華云. 唯一事實無二無三. 文爲四. 一正顯佛

乘. 二引釋梵證. 三明止室十有二年. 四明室

有未曾有事. 初文者先譬次合. 以瞻蔔林譬

者. 瞻蔔[&FFFF]#[&FFFF]#餘香微弱. 故用瞻蔔當其林名.

肉復入林唯聞瞻蔔. 今明圓敎自行受道. 不

無三乘方便法門. 故法華云. 及佛諸餘法餘

法微弱. 不及大乘法味深遠. 故法身菩薩但

[&FFFF]#大乘進道. 不貴二乘所行功德. 故合譬云

但聞佛功德之香. 不樂二乘功德香也. 空室

本表佛國皆空. 法身菩薩淸淨圓智旣栖此

理. 豈樂偏空之智. 問天但言不樂二乘之香.

何得三乘皆云化他. 答藏通大乘同依但空

與二乘同. 但以大悲利物爲異. 問云何言三

乘皆是化他. 一乘但是自行. 答三乘隨他意

語故一往對化他. 一乘隨自意語故. 一往對

自行. 究論皆有自他. 問若皆有自他以何爲

異. 答瞻蔔香氣豈同餘香. 一佛乘用豈同三

經數: 一七七八

經名: 維摩經略疏卷第八

頁數: 六八○

上              欄

乘  舍利弗至發心而出二引釋梵爲證. 釋

梵具足有爲緣縛. 入室聞大尙能發心. 何肉

法身已契無生畢竟空室. 而樂二乘功德. 故

思議不思議二用不同. 如瞻蔔之香與餘香永

異  舍利弗至之法三明止室久近. 上身子問

止室久如. 今天以理答. 有言寄十二年在室

□1聞大乘. 以斥身子十二年前但聞小乘. 此

未必然. 如六年聞鴦□經. 明一佛乘又爾. 前

呵諸弟子豈十二年後. 今言文字相離卽是

解脫. 十二因緣卽是文字. 文字相離卽是解

脫. 故得約之以明久近. 是以事表理也. 言十

二年者卽表十二因緣. 約敎卽有二種. 一藏

通明思議因緣. 二別圓明不思議因緣. 故大

經云十二因緣有四種觀. 下觀聲聞. 中觀

緣覺不見佛性. 上觀菩薩上上卽佛. 身子但

觀思議因緣. 天女乃觀不思議因緣. 因緣名

同又但名解脫. 上天答身子云. 止此室如耆

年解脫. 解脫無久無近. 若別圓明十二因緣

如大品云. 十二因緣獨菩薩法不共二乘. 二

乘離文字. 解脫無有言說. 菩薩不離文字解

脫. 得有言說故得約之以明久近. 此卽無久

近之久近. 是以天言十有二年正表於此. 若

修此法豈習聲聞法乎. 問上天云. 以因緣法

得度我爲支佛. 今何得言獨菩薩法. 答此方

便敎與而爲言屬□支佛. 若了義敎奪而爲

語支佛無分. 所以然者十二因緣名爲佛性.

不見佛性豈知根本無明. 十住見性不窮無

明尙不了了何肉支佛. 當知因緣獨菩薩法.

十二因緣卽一切文字. 故言止此十有二年.

中              欄

初不聞說二乘之法. 但聞諸佛菩薩之法. 故

因緣實相非因非果而因而果. 獨是菩薩諸

佛之法  舍利弗下四明此室有八未曾有事.

二乘思議之所無也. 文爲三. 一標章. 二辨相.

三結斥. 初標章者卽不思議之用二乘所無.

今釋正對涅槃大海八不思議譬. 其義孱同

但名目次第起緣前後小異  何等下二辨相

文有八. 初云常以金色光照者. 事解可知. 約

理卽是空室表寂光佛性. 第一義光. 晝夜無

異者卽是寂而常照. 智慧不二. 不以日月者

不假權實緣修之照. 二乘思議無如此事. 故

名未曾有也. 大經云同一[&FFFF]#味. 謂一切衆生

同一佛性. 此室至之法是二未曾有法. 若入

法性眞空寂光. 無界內外煩惱之垢. 大經云

不宿死屍. 如界內外若犯重禁佛法死屍不入

寂光. 此室至之法是三未曾有法. 釋梵卽

是有爲之流. 來會性淨之理表將入寂光. 他

方菩薩來會不絶者. 明自行化他入諸佛土.

隨方利物同歸寂光. 故言來會. 大經云漸漸

轉深. 所謂歸戒乃至佛果卽漸深也. 此室至

之法. 是四未曾有法. 不退轉法卽是四敎六

波羅蜜四種不退. 若念不退卽自然流入薩

婆若海. 大經云潮不過限. 寧失身命終不犯

惡. 惡卽六蔽. 終不退轉起六蔽也. 此室至之

法是五未曾有法. 一切法中無□□智說不

可窮. 卽是勝妙果報. 如甄迦羅琴說2法無量

無作四諦之法. 大經云深難得底. 譬法化之

聲. 此室至之法是六未曾有法. 事解可知. 卽

是四敎所詮. 亦是觀十二因緣. 四種法藏施

下              欄

十界衆生無有盡也. 大經云有種種寶藏. 以

譬是經卽是寶藏. 謂四種道品□兒等行. 四

種聖人功德等無量寶藏. 此室至之法. 是

七未曾有法. 此室十方佛現. 卽是大土觀十

二緣空得念佛三昧. 十方諸佛眞應二身隨

念現前. 大經云大身衆生居住之處大衆生者

謂佛菩薩之所住也. 此室至之法. 是八未曾

有法. 此室天宮淨土皆現中者. 室空正表佛

土皆空. 又上文云雖知諸佛土永寂如空. 而

現種種殊勝佛土當表此也. 大經云不增不

減譬大涅槃. 無邊際故乃至一切性同一性

故. 卽是空室表一切國皆悉空也. 此未曾有

不思議用豈同二乘住思議解脫小智功用.

大經明八不思議義同也  舍利弗至法乎三

結斥. 若此室常現八未曾有. 卽是觀因緣住

不思議解脫. 成八種不思議用. 誰有證此更

樂住於無用小智. 離於文字而心解脫  舍利

弗言下第四大段明不思議解脫神變自在. 若

眞性解脫無轉不轉. 約行利物則有轉不轉.

如大品明. 須菩提問阿□跋致轉不轉義. 佛

言轉不轉皆名跋致. 今亦如是. 若觀衆生入

不思議. 深達法性不染不滯者. 轉不轉俱是

跋致故有此文. 先問次答. 初問者猶用三 藏

敎意. 三藏菩薩具五事名不退轉. 謂得宿命

智. 諸根具足. 不生下賤. 不生三惡. 不受女身.

具此五法名爲跋致. 今之天女辨才若此. 旣

有勝解卽是不退爲3五女像. 若是女人豈能

如是. 故知以三藏菩薩義問. 但身子神力雖

非目連所及. 止是思議. 俱解脫力. 今欲顯不